stanford-oval/wikipedia huggingface dataset:
ลอนดอน
ฤดูกาลและภูมิอากาศ

สำหรับฤดูกาลโดยทั่วไปของอังกฤษ สามารถแบ่งออกได้เป็น 4 ฤดู แถมยังขึ้นชื่อว่าเป็นเมือง 4 ฤดูในหนึ่งวันอีกด้วย นั่นก็เพราะในบางวันที่ลอนดอนจะมีทั้งแดดออก ฝนตก หนาวเย็นและอบอุ่นสลับกันไป  ซึ่งอากาศในช่วงกลางวันจะอบอุ่นกว่าค่าเฉลี่ยได้ 5-10 องศา และอากาศในตอนกลางคืนจะหนาวเย็นกว่าได้ประมาณ 5 องศา
1.ฤดูใบไม้ผลิ
ฤดูใบไม้ผลิ เป็นฤดูที่อากาศมีการเปลี่ยนแปลงได้บ่อยที่สุด อาจมีทั้งอากาศอบอุ่น แสงแดดจัด หนาวเย็นและฝนตกสลับกันไป หรือสภาพอากาศเหล่านี้อาจเกิดขึ้นในวันเดียวกันซึ่งทั้งนี้ช่วงฤดูใบไม้ผลิก็จะอยู่ในเดือนมีนาคม-พฤษภาคม
เดือนมีนาคม มีอุณหภูมิเฉลี่ยประมาณ 9 องศาเซลเซียส
เดือนเมษายน มีอุณหภูมิเฉลี่ยประมาณ 11 องศาเซลเซียส
เดือนพฤษภาคม มีอุณหภูมิเฉลี่ยประมาณ 14 องศาเซลเซียส
2. ฤดูร้อน
ฤดูร้อน สภาพอากาศจะมีความอบอุ่นเป็นส่วนใหญ่ และมีแสงแดดส่องตลอดวัน โดยช่วงฤดูร้อนก็จะอยู่ในเดือนมิถุนายน-สิงหาคม และยังเป็นช่วงที่กลางวันยาวนานมาก บางช่วง 2 ทุ่มกว่าแล้วเพิ่งจะเริ่มมืด โดย
เดือนมิถุนายน มีอุณหภูมิเฉลี่ยประมาณ 16 องศาเซลเซียส
เดือนกรกฎาคม มีอุณหภูมิเฉลี่ยประมาณ 19 องศาเซลเซียส
เดือนสิงหาคม มีอุณหภูมิเฉลี่ยประมาณ 19 องศาเซลเซียส
3. ฤดูใบไม้ร่วง
ฤดูใบไม้ร่วง เป็นฤดูที่ใบไม้เริ่มเปลี่ยนสีและร่วงหล่นลงมามากกว่าปกติ แต่ก็ให้ความสวยงามและบรรยากาศที่น่าเที่ยวไม่น้อย โดยช่วงฤดูใบไม้ร่วงจะอยู่ระหว่างเดือนกันยายน-พฤศจิกายน โดย
เดือนกันยายน มีอุณหภูมิเฉลี่ยประมาณ 17 องศาเซลเซียส
เดือนตุลาคม มีอุณหภูมิเฉลี่ยประมาณ 13 องศาเซลเซียส
เดือนพฤศจิกายน มีอุณหภูมิเฉลี่ยประมาณ 10 องศาเซลเซียส
4. ฤดูหนาว
ฤดูหนาวเป็นฤดูที่มีหิมะตก เหมาะกับการท่องเที่ยวสำหรับคนที่อยากสัมผัสกับหิมะเป็นที่สุด แต่จะมีหิมะตกบางพื้นที่เท่านั้น และกลางคืนจะยาวนานกว่ากลางวันอีกด้วย หรือกล่าวง่ายๆก็คือช่วงนี้จะมืดเร็วกว่าปกตินั่นเอง บางช่วงยังไม่ 5 โมงเย็นท้องฟ้าจะเริ่มมืดแล้ว ซึ่งช่วงฤดูหนาวก็จะอยู่ระหว่างเดือนธันวาคม-กุมาพันธ์ โดย
เดือนธันวาคม มีอุณหภูมิเฉลี่ยประมาณ 7 องศาเซลเซียส
เดือนมกราคม มีอุณหภูมิเฉลี่ยประมาณ 7 องศาเซลเซียส
เดือนกุมภาพันธ์ มีอุณหภูมิเฉลี่ยประมาณ 7 องศาเซลเซียส
เครดิต: ตะลอนเที่ยวดอตคอม
เศรษฐกิจ

ลอนดอนถูกจัดอับดับโดย Mastercard Worldwide (มาสเตอร์การ์ด เวิรลด์ไวด์) ว่าเป็นศูนย์กลางการพาณิชย์ อันดับหนึ่งของโลก  ลอนดอนยังเป็นศูนย์กลางของการอุตสาหกรรมต่าง ๆ รวมทั้งกิจกรรมธนาคารและการประกันภัยด้วย การอุตสาหกรรมในลอนดอนมีความหลากหลายตั้งแต่อุตสาหกรรมที่ไม่มีฝีมือจนถึงช่างฝีมือ รวมทั้งอุตสาหกรรมเล็ก ๆ น้อย ๆ ในร้านค้าต่าง ๆ ในปี ค.ศ. 1747 อาชีพของคนในลอนดอน ในอุตสาหกรรมต่าง ๆ มีถึง 215 อาชีพ และเพิ่มขึ้นเป็น 492 อาชีพในปี ค.ศ. 1792 ในปี ค.ศ. 1700 ร้อยละ 20 ของประชากรในอังกฤษที่อาศัยอยู่ในเมือง 2 ใน 3 ของประชากรเมืองเหล่านี้อาศัยอยู่ในลอนดอน การขยายตัวของการค้าระหว่างประเทศได้ส่งผลให้กิจการธนาคารในลอนดอนได้ขยายตัวอย่างรวดเร็ว ลอนดอนเป็นที่ตั้งของธนาคารทั้งในและต่างประเทศ ตลาดหุ้น กิจการการประกันภัย ฯลฯ การเจริญเติบโตดังกล่าวมีผลต่อพัฒนาการของการใช้นโยบายการค้าระหว่างประเทศ ในศตวรรษที่ 19 ซึ่งอังกฤษได้หันมาใช้นโยบายเศรษฐกิจแบบเสรีนิยม (liberalism) แทนที่นโยบายพาณิชย์นิยม (mercantilism).
สถานที่ท่องเที่ยว

สถานที่ท่องเที่ยวที่มีชื่อเสียงมากในลอนดอน ประเทศอังกฤษ ได้แก่ พระราชวังบักกิงแฮม มหาวิหารเวสมินสเตอร์ หอนาฬิกาบิ๊กเบน สะพานลอนดอน หอคอยลอนดอน ซึ่งเป็นที่คุ้นหูนักท่องเที่ยวจากทั่วโลกมาเนิ่นนาน
แหล่งข้อมูลอื่น

กรุงลอนดอน ประเทศอังกฤษ เก็บถาวร 2005-05-06 ที่ เวย์แบ็กแมชชีน - สาระน่ารู้ก่อนเดินทางโดยกระทรวงการต่างประเทศ ประเทศไทย (ไทย)
เว็บไซต์อย่างเป็นทางการของส่วนการปกครองท้องถิ่น (อังกฤษ)
แผนที่ของลอนดอนในอดีต (อังกฤษ)
บีบีซี - เรียนรู้เพิ่มเติมเกี่ยวกับลอนดอน (อังกฤษ)
บริเตนเอ็กซ์เพรส เก็บถาวร 2008-06-16 ที่ เวย์แบ็กแมชชีน (อังกฤษ)
เยี่ยมลอนดอน (อังกฤษ)
| ด ค กการปกครองของเกรเทอร์ลอนดอน |
| --- | --- |
 นครลอนดอน  เกรเทอร์ลอนดอน  ลอนดอน 
ภูมิภาค:  องค์การบริหารเกรเทอร์ลอนดอน สภาลอนดอน  เมเยอร์แห่งลอนดอน 
เทศมณฑลพิธีการ:  นครลอนดอน ลอร์ดเมเยอร์  ลอร์ดเลฟเทนันต์  เชริฟ  เกรเทอร์ลอนดอน ลอร์ดเลฟเทนันต์  ไฮเชริฟ 
ลอนดอนโบโร ในเกรเทอร์ลอนดอน:  บาร์คคิงและแดเกนนัม  บาร์เน็ท  เบ็กซลีย์  เบรนท์  บรอมลีย์  คามเดิน  ครอยดอน  อีลิง  เอ็นฟิลด์  เกรนิช  แฮคนี  แฮมเมอร์สมิธแอนด์ฟุลลัม  ฮาริงเกย์  ฮาร์โรว์  เฮเวอริง  ฮิลลิงดัน  ฮาวสโลว์  อิสลิงตัน  เคนซิงทันแอนด์เชลซี  คิงสตันอัพพอนเทมส์  ลามเบ็ธ  ลุยสชัม  เมอร์ตัน  นิววัม  เรดบริดจ์  ริชมอนด์อัพพอนเทมส์  ซัทเธิร์ค  ซัททัน  ทาวเวอร์แฮมเล็ท  วอลทแธมฟอเรสต์  แวนด์สเวิร์ธ  เวสต์มินสเตอร์ 
| ด ค ก เมืองเจ้าภาพกีฬาโอลิมปิกฤดูร้อน |
| --- | --- |
 1896:  เอเธนส์  1900:  ปารีส  1904:  เซนต์หลุยส์  1908:  ลอนดอน  1912:  สต็อกโฮล์ม  1916: ไม่มี[c1]  1920:  แอนต์เวิร์ป  1924:  ปารีส  1928:  อัมสเตอร์ดัม  1932:  ลอสแอนเจลิส  1936:  เบอร์ลิน  1940: ไม่มี[c2]  1944: ไม่มี[c2]  1948:  ลอนดอน  1952:  เฮลซิงกิ  1956:  เมลเบิร์น  1960:  โรม  1964:  โตเกียว  1968:  เม็กซิโกซิตี  1972:  มิวนิก  1976:  มอนทรีออล  1980:  มอสโก  1984:  ลอสแอนเจลิส  1988:  โซล  1992:  บาร์เซโลนา  1996:  แอตแลนตา  2000:  ซิดนีย์  2004:  เอเธนส์  2008:  ปักกิ่ง  2012:  ลอนดอน  2016:  รีโอเดจาเนโร  2020:  โตเกียว[c3]  2024:  ปารีส  2028:  ลอสแอนเจลิส  2032:  บริสเบน  2036: TBA 
[c1] ถูกยกเลิกเนื่องจากเกิดสงครามโลกครั้งที่หนึ่ง; [c2] ถูกยกเลิกเนื่องจากเกิดสงครามโลกครั้งที่สอง; [c3] เลื่อนไปปี ค.ศ. 2021 เนื่องจากเกิดการระบาดทั่วของไวรัสโคโรนา
Harrods
อารีนาออฟเวเลอร์

| อารีนาออฟเวเลอร์ |
| --- | --- |

ผู้พัฒนา: ทิมิสตูดิโอกรุ๊ป
ผู้จัดจำหน่าย: เลเวลอินฟินิต, การีนา
อำนวยการผลิต: เรย์ หนิง (ผู้อำนวยการผลิต)
เอนจิน: ยูนิตี
เครื่องเล่น: แอนดรอยด์ ไอโอเอส ไอแพดโอเอส นินเท็นโดสวิตช์
วางจำหน่าย: แอนดรอยด์, ไอโอเอสTWN: 12 ตุลาคม ค.ศ. 2016 THA: 26 ธันวาคม ค.ศ. 2016 EU: 10 สิงหาคม ค.ศ. 2017 NA: 19 ธันวาคม ค.ศ. 2017 AU: 28 มิถุนายน ค.ศ. 2018 นินเท็นโดสวิตช์ ทั่วโลก: 25 กันยายน ค.ศ. 2018
แนว: โมบา
รูปแบบ: หลายผู้เล่น
อารีนาออฟเวเลอร์ (อังกฤษ: Arena of Valor) หรือ เรียล์มออฟเวเลอร์ (Realm of Valor) หรือเรียกกันทั่วไปในประเทศไทยว่า อาร์โอวี (RoV) เป็นเกมแนวโมบาที่พัฒนาโดยทิมิสตูดิโอและจัดจำหน่ายโดยการีนา (สำหรับประเทศไทย) สำหรับแอนดรอยด์, ไอโอเอสและนินเทนโดสวิตช์สำหรับตลาดนอกจีนแผ่นดินใหญ่ ณ เดือนกันยายน ค.ศ. 2018 เกมนี้สร้างรายได้นอกประเทศจีนมากกว่า 140 ล้านดอลลาร์สหรัฐ อารีนาออฟเวเลอร์ เป็นหนึ่งในหกวิดีโอเกมอีสปอร์ตที่ใช้ในการแข่งขันเอเชียนเกมส์ 2018, ซีเกมส์ 2019, เอเชียนอินดอร์และมาร์เชียลอาตส์เกมส์ 2021 และซีเกมส์ 2021
การเล่น

การเล่นจะแบ่งออกเป็น 5 ตำแหน่ง 5 ผู้เล่น โดยจะมีหน้ามีแตกต่างกันไป
เลนดาร์กสเลเยอร์ (Dark Slayer lane) จะเป็นเลนที่เหมาะกับการนำไฟเตอร์ไปใช้มากที่สุด เพราะทนรับดาเมจได้และมีดาเมจภายในตัวฮีโร่ที่แนะนำสำหรับการยืนเลนได้แก่ ริกเตอร์ , ฟลอเรนติโน , ซูก้า , ยีนา , โอเมน , เรียวมะ , ฉี เป็นต้น
ป่า (jungle) จะเป็นตำแหน่งที่ทำดาเมจใส่แผงหลังของศัตรู หรือจะนำฮีโร่ประเภทแครี่มาอยู่ในตำแหน่งนี้ก็ได้ ฮีโร่ที่แนะนำสำหรับการนำมาฟาร์มจะแบ่งเป็น 2 ประเภทแอสซาซินได้แก่ คีร่า , อาโออิ , นาครอส ทางฝั่งแครี่ได้แก่ เอลันดอร์ , เฟนนิก เป็นต้น
เลนกลาง (middle lane) จะเป็นเลนที่ต้องเดินเกมคู่กับโรมมิ่งบ่อยที่สุด โดยจะนำเอาเมจมาใช้ในเลนนี้ เพื่อสร้างดาเมจ เวทมนตร์ ให้เกิดสมดุลกับทีม และยังสามารถหยิบไฟตเตอร์และแครี่ ในกรณีที่ตำแหน่ง Jungle ในทีมเป็นเมจอยู่แล้วได้อีกด้วยฮีโร่ที่แนะนำสำหรับการยืนเลนได้แก่ เมจ ซาต้า , ลอเลียล , ลิเลียนา , คริกซี , อิกกี , ยูเอะ เป็นต้น
เลนมังกร (Abyssal Dragon lane) จะเป็นการนำเอาแครี่มายืนเลนเพื่อจะใช้ประโยชน์ในช่วงเลทเกม โดยจะเป็นเลนที่ปลอดภัยที่สุดเพราะจะมีโรมมิ่งกับเมจคอยมาเลี้ยงตลอดเวลา โดยฮีโร่ที่แนะนำสำหรับการยืนเลนได้แก่ ไวโอเลต, ฮายาเตะ, เอลซุเป็นต้น
โรมมิง (Roaming) จะเป็นตำแหน่งที่รับดาเมจให้เพื่อนร่วมทีมและซัพพอร์ตเพื่อนเปิดแมพและโซนพื้นที่ให้เพื่อน โดยจะเดินเกมคู่กับเมจและป่า หรือเรียกว่า (สามทหารเสือ) โดยฮีโร่ที่แนะนำสำหรับการเดินเกมได้แก่ Zip , Thane , Lumber , Mina เป็นต้น
การพัฒนาและการเปิดตัว

ตัวเกมได้มีการปล่อยให้ทดสอบบนแพลตฟอร์ม ไอโอเอส และ แอนดรอยด์ เมื่อวันที่ 26 พฤศจิกายน 2015 โดยมีโหมด PvE, โหมดวิ่ง, และโหมดPvP ภายในเกมมีลักษณะต่างๆ ที่คล้ายคลึงกับเกม ลีกออฟเลเจนด์ ที่พัฒนาโดย ไรอ็อตเกมส์ บริษัทย่อยของเทนเซ็นต์
ในปี 2016 มีผู้เล่นเกมนี้สูงถึง 50 ล้านคนต่อวัน และมียอดผู้ใช้ที่ลงทะเบียนสูงถึง 200 ล้านคน ในเดือนพฤษภาคม 2017 เกมนี้กลายเป็นเกมที่ทำรายได้สูงสุดของโลก และมีผู้เล่นสูงถึง 160 ล้านคนต่อเดือนและได้มีการเชิญ ลู่หาน นักร้องอดีตสมาชิกวงเอ็กโซ มาเป็นแบรนด์แอมบาสเซเดอร์ของเกมนี้
จากการวิเคราะห์ของ BOC International เกม คิงส์ออฟกลอรี ทำรายได้สูงกว่า 50% จากรายได้ทั้งหมดของเทนเซ็นต์เกมส์ในปี 2017 และทำรายได้รวมสูงถึง 3 พันล้านหยวน ในเดือนเมษายน 2017 ในเดือนมิถุนายน 2017 บริษัท APP Annie รายงานว่า เกม คิงส์ออฟกลอรี เป็นเกมมือถือที่ทำรายได้สูงสุดของโลก โดยรายได้ในสี่เดือนแรกของปีสูงถึง 1.76 พันล้านเหรียญสหรัฐ สกินของตัวยุนจ้าวถูกขายไปถึง 22 ล้านเหรียญสหรัฐภายในวันเดียว ซึ่งในปัจจุบัน ทางเทนเซ็นต์ได้รายงานว่ามียอดผู้ใช้ที่ลงทะเบียนสูงถึง 200 ล้านคน และมีผู้เล่นสูงกว่า 50 ล้านคนต่อวัน
การแข่งขันอีสปอร์ต > การแข่งขันในประเทศไทย

ROV Pro League Season 1 (2018)
IT City Bacon 4 - 1 Asus Debut
ROV Pro League Season 2 (2018)
Bazaar Gaming 4 - 2 Alpha Red
ROV Proleague Season 3 (2019)
Bazaar Gaming 1 - 4 Toyota Diamond Cobra
ROV Pro League Season 4 (2019)
AHQ E-Sport Club 2 - 4 Burirum United Esports
ROV Pro League 2020 Summer (ss 5)
Burirum United Esports 4 - 2 Bazaar Gaming
ROV Pro League 2020 Winter (ss 6)
Burirum United Esports 1 - 4 Talon Esports
ROV Pro League 2021 Summer (ss 7)
Burirum United Esports 0 - 4 Bacon Time
ROV Pro League 2021 Winter (ss 8)
Dtac X Talon 4 - 0 Valencia CF Esports
ROV Pro League 2022 Summer (ss 9)
Bacon Time 4 - 3 KFC X Talon
ROV Pro League 2022 Winter (ss 10)
Bacon Time 4 - 2 Burirum United Esports
ROV Pro League 2023 Summer (ss 11)
Bacon Time 4 - 2 Valencia CF Esports
ROV Pro League 2023 Winter (ss 12)
Bacon Time 2 - 4 Talon
ROV Pro League 2024 Summer (ss 13)
Bacon Time 1 - 4 Talon
ROV Pro League 2024 Winter (ss 14)
Bacon Time 3 - 4 eArena
ROV Pro League 2024 Summer (ss 15)
---Soon---
แหล่งข้อมูลอื่น

เว็บไซต์ทางการ
Arena of Valor
ประแสง มงคลศิริ

| ผู้ช่วยศาสตราจารย์ประแสง มงคลศิริป> ม., ท.ช..ข้อมูลส่วนบุคคล |
| --- | --- |
เกิด: 14 มีนาคม พ.ศ. 2505 (62 ปี) จังหวัดอุทัยธานี ประเทศไทย

ผู้ช่วยศาสตราจารย์ ดร.ประแสง มงคลศิริ อดีตอาจารย์ประจำคณะวิศวกรรมศาสตร์ จุฬาลงกรณ์มหาวิทยาลัย อดีตสมาชิกสภาผู้แทนราษฎรจังหวัดอุทัยธานี สังกัดพรรคไทยรักไทย อดีตเลขานุการและที่ปรึกษารมว.ศึกษาธิการ อดีตกรรมการสภามหาวิทยาลัยอัสสัมชัญ อดีตกรรมการผู้อำนวยการบริษัท กรุงเทพธนาคม จำกัด
ประวัติ

นายประแสง มงคลศิริ เกิดเมื่อ 14 มีนาคม พ.ศ. 2505 ที่ตำบลอุทัยใหม่ อำเภอเมืองอุทัยธานี จังหวัดอุทัยธานี เป็นลูกคนที่ 9 จาก 11 คน ของนายเง๊กฮ้อ แซ่อึ้ง กับนางกิมเช็ง มงคลศิริ และเป็นน้องชายของ นายแพทย์ประเสริฐ มงคลศิริ อดีต ส.ส. อุทัยธานี เรียนชั้นประถมที่โรงเรียนอนุศิษย์วิทยา โรงเรียนอุทัยวิทยาลัย และโรงเรียนเมืองอุทัยธานี เดินทางเข้ามากรุงเทพมหานครขณะมีอายุ 12 ปี มาอยู่อาศัยที่ วัดมหาธาตุยุวราชรังสฤษฎิ์ ท่าพระจันทร์ เรียนต่อมัธยมที่ โรงเรียนทวีธาภิเศก จบปริญญาตรีและปริญญาโทสาขาวิศวกรรมสิ่งแวดล้อม คณะวิศวกรรมศาสตร์ จุฬาลงกรณ์มหาวิทยาลัย จบการศึกษาสูงสุดปริญญาเอกด้าน Urban Engineering จาก มหาวิทยาลัยโตเกียว ด้วยทุนรัฐบาลญี่ปุ่น (Monbusho)
การทำงาน > งานราชการและงานด้านการศึกษา

พ.ศ. 2529 หลังจบปริญญาโท เข้ารับราชการประจำที่กรมโยธาธิการ 1 ปี จากนั้นสอบชิงทุนรัฐบาลญี่ปุ่นเข้าเรียนที่ มหาวิทยาลัยโตเกียว ในปี พ.ศ. 2530 จบปริญญาเอกในปี 2534 กลับมาเป็นอาจารย์ประจำที่ คณะวิศวกรรมศาสตร์ จุฬาลงกรณ์มหาวิทยาลัย ต่อมาเป็นผู้ช่วยคณบดี และได้รับตำแหน่งผู้ช่วยศาตราจารย์ แล้วโอนไปเป็นนักวิเคราะห์นโยบายและแผน สภาพัฒน์ฯ ก่อนลาออกจากราชการในปี 2542
เคยดำรงตำแหน่งทางการเมืองและข้าราชการการเมือง อาทิ สมาชิกสภาผู้แทนราษฎร ที่ปรึกษาผู้ว่าราชการกรุงเทพมหานคร ที่ปรึกษารัฐมนตรีว่าการกระทรวงศึกษาธิการ เลขานุการรัฐมนตรีว่าการกระทรวงศึกษาธิการ มีประสบการณ์ทำงานทางวิชาการและด้านวิศวกรรมทั้งราชการและภาคเอกชนรวมกันกว่า 40 ปีอย่างต่อเนื่อง จากการเป็นอาจารย์ประจำที่ คณะวิศวกรรมศาสตร์ จุฬาลงกรณ์มหาวิทยาลัย และเป็นอาจารย์พิเศษให้กับ มหาวิทยาลัยนเรศวร มหาวิทยาลัยราชภัฎธนบุรี และ มหาวิทยาลัยเอเชียอาคเนย์ เคยเป็นที่ปรึกษากองบรรณาธิการวารสารวิชาการ มหาวิทยาลัยราชภัฏพระนคร  เคยเป็นผู้ชำนาญการประจำ คณะกรรมาธิการการศึกษา สภาผู้แทนราษฎร เป็นกรรมาธิการและโฆษกคณะกรรมาธิการ พรบ.การจัดการศึกษาเพื่อผู้พิการ พ.ศ. 2556 วุฒิสภา   เป็นกรรมการสภามหาวิทยาลัย (ผู้ทรงคุณวุฒิ) มหาวิทยาลัยอัสสัมชัญ ฯลฯ
เครื่องราชอิสริยาภรณ์

พ.ศ. 2546 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
ตัวจัดการงาน (วินโดวส์)

วินโดวส์แทสก์แมนิเจอร์ (อังกฤษ: Windows Task Manager) คือโปรแกรมประยุกต์โปรแกรมหนึ่งที่รวมมากับระบบปฏิบัติการตระกูลไมโครซอฟท์ วินโดวส์เอ็นที เป็นเครื่องมือสำหรับติดตามและให้รายละเอียดเกี่ยวกับประสิทธิภาพการทำงานของคอมพิวเตอร์ในขณะนั้น เช่น โปรแกรมหรือกระบวนการอื่นที่กำลังทำงานอยู่ การใช้งานหน่วยประมวลผลกลาง การจองและการใช้งานหน่วยความจำ การเชื่อมต่อระหว่างเครือข่าย ผู้ใช้ที่ล็อกอิน เป็นต้น แทสก์แมนิเจอร์ยังสามารถใช้กำหนดระดับความสำคัญของโปรแกรมหรือกระบวนการ บังคับให้ยกเลิกการทำงาน สั่งปิดเครื่อง เริ่มเครื่องใหม่ ไฮเบอร์เนต หรือล็อกออฟจากวินโดวส์ได้
วินโดวส์แทสก์แมนิเจอร์เริ่มมีขึ้นตั้งแต่วินโดวส์เอ็นที 4.0 เป็นต้นมา สำหรับในรุ่นเก่ากว่านั้นมีโปรแกรมชื่อ แทสก์ลิสต์ (Task List) แต่มีคุณลักษณะน้อยกว่านี้มาก นั่นคือ เรียกดูโปรแกรมหรือกระบวนการที่กำลังทำงาน ยกเลิกการทำงาน หรือสร้างกระบวนการใหม่เท่านั้น
การเรียกใช้

แทสก์แมนิเจอร์สามารถเรียกใช้ได้ด้วยวิธีใดวิธีหนึ่งต่อไปนี้
เปิดรายการเลือกบริบท (คลิกขวา) บนแถบงาน (taskbar) แล้วเลือก "Task Manager"
กดปุ่ม Ctrl+⇧ Shift+Esc
ในรุ่นเอ็นที, 2000, วิสตา, 7, 8 และ 8.1 สามารถกดปุ่ม Ctrl+Alt+Del เพื่อเปิดหน้าต่างวินโดวส์ซิเคียวริตี (Windows Security) แล้วเลือก "Task Manager" ส่วนรุ่นเอกซ์พี การกดปุ่ม Ctrl+Alt+Del จะสามารถเปิดแทสก์แมนิเจอร์ได้โดยตรง (ยกเว้นกรณีที่ใช้หน้าจอเข้าระบบแบบเดิม ซึ่งจะใช้วิธีแบบรุ่นเอ็นที, 2000)
เริ่มโปรแกรม Taskmgr.exe จากบรรทัดคำสั่งงาน (command line)
การเรียกใช้ > โหมดแบบย่อ

การดับเบิลคลิกในบริเวณพื้นที่ว่างบริเวณขอบภายในหน้าต่างของแทสก์แมนิเจอร์ จะทำให้ส่วนที่แสดงข้อมูลส่วนเกินถูกซ่อน ซึ่งหน้าต่างแบบย่อก็สามารถปรับขนาดได้เหมือนโหมดปกติ และการดับเบิลคลิกอีกครั้งเพื่อกลับสู่โหมดปกติ ทางไมโครซอฟท์เองเรียกโหมดนี้ว่า Tiny Footprint mode  ซึ่งผู้ใช้ทั่วไปอาจเข้าใจผิดว่าโหมดแบบย่อเกิดจากวินโดวส์ผิดปกติ
การเรียกใช้ > ความแตกต่างในวิสตา

วินโดวส์แทสก์แมนิเจอร์ได้รับการปรับปรุงใหม่ในวินโดวส์วิสตาโดยเพิ่มคุณลักษณะลงไปดังนี้
แท็บ Services สำหรับเรียกดู แก้ไข หรือหยุดบริการ (service) ต่าง ๆ ที่ทำงานอยู่ในปัจจุบัน
การเพิ่มคอลัมน์ Description สำหรับอธิบายชื่อและเส้นทางเต็มของโปรแกรมหรือกระบวนการ และสถานะของ DEP
การคลิกขวาที่กระบวนการใด ๆ สามารถเลือก Properties เพื่อแสดงคุณสมบัติต่าง ๆ ของโปรแกรมหรือกระบวนการนั้นได้
แทสก์แมนิเจอร์ถูกโจมตีจากระยะไกลหรือไวรัสได้ยากขึ้น เช่น การสั่งล็อกออฟเครื่องคนอื่นหรือการส่งข้อความรบกวน เนื่องจากการกระทำเช่นนั้นจะต้องมีสิทธิแบบผู้ดูแลระบบจึงจะทำได้ ซึ่งผู้ใช้ต้องไปที่แท็บ Processes แล้วคลิก "Show processes from other users" เพื่อยืนยันสิทธิความเป็นผู้ดูแลระบบและปลดล็อกการร้องขอเหล่านี้ ซึ่งหากผู้ใช้ไม่ได้เป็นผู้ดูแลระบบ จะต้องป้อนชื่อและรหัสผ่านที่ถูกต้องก่อนใช้งาน
การคลิกขวาที่กระบวนการใด ๆ สามารถเลือก dump ในกรณีที่โปรแกรมหรือกระบวนการหยุดการทำงานและไม่ตอบสนอง เพื่อเก็บรวบรวมข้อมูลในหน่วยความจำเพื่อนำไปวิเคราะห์ด้วย debugger
ประเด็นความปลอดภัย

แทสก์แมนิเจอร์เป็นเป้าหมายหนึ่งของการโจมตีจากไวรัสคอมพิวเตอร์หรือมัลแวร์ โดยเฉพาะมัลแวร์ที่สามารถปิดโปรแกรมนี้ทันทีเมื่อเรียกใช้ ทำให้สามารถซ่อนตัวจากผู้ใช้ได้ เช่น Zotob หรือ Spybot เป็นต้น และเนื่องจากเครื่องมือกรุปพอลิซี (Group Policy) สามารถเปิดปิดการใช้งานของแทสก์แมนิเจอร์ได้ มัลแวร์จำนวนหนึ่งจึงใช้ช่องทางนี้เข้าไปแก้ไขการตั้งค่าของรีจิสตรีเพื่อปิดแทสก์แมนิเจอร์ นอกจากนั้นมัลแวร์ Rootkit สามารถป้องกันตนเองจากการแสดงรายชื่อในแทสก์แมนิเจอร์ เพื่อไม่ให้ผู้ใช้ตรวจพบและยกเลิกการทำงานของมัน
หัวใจรักสี่ดวงดาว

| หัวใจรักสี่ดวงดาว |
| --- | --- |

ประเภท: โรแมนติก ดรามา คอมเมดี้
สร้างโดย: จีเอ็มเอ็มทีวี
เค้าโครงจาก: สาวแกร่งแรงเกินร้อย โดย โยโกะ คามิโอะ
กำกับโดย: ปัฏฐา ทองปาน อาทิชา ตันธนวิกรัย
แสดงนำ: ต้นตะวัน ตันติเวชกุล วชิรวิชญ์ ชีวอารี จิรวรรตน์ สุทธิวณิชศักดิ์ เมธวิน โอภาสเอี่ยมขจร หิรัญกฤษฎิ์ ช่างคำ
ประเทศแหล่งกำเนิด: ไทย
ภาษาต้นฉบับ: ภาษาไทย
จำนวนตอน: 16 ตอน
การผลิต
ผู้อำนวยการสร้าง: ณัฐพงษ์ มงคลสวัสดิ์
สถานที่ถ่ายทำ: ไทย
ความยาวตอน: 45-60 นาที
บริษัทผู้ผลิต: จีเอ็มเอ็มทีวี ภาพดีทวีสุข
ออกอากาศ
เครือข่าย: จีเอ็มเอ็มทีวี
ออกอากาศ: 18 ธันวาคม ค.ศ. 2021 (2021-12-18) – 9 เมษายน ค.ศ. 2022 (2022-04-09)
การแสดงที่เกี่ยวข้อง
  รักใสใส หัวใจสี่ดวง (2001–2002, ไต้หวัน)  รักใสหัวใจเกินร้อย (2005–2008, ญี่ปุ่น)  รักฉบับใหม่หัวใจ 4 ดวง (2009, เกาหลีใต้)  รักใสใสหัวใจ 4 ดวง (2018, จีน) 
หัวใจรักสี่ดวงดาว (อังกฤษ: F4 Thailand: Boys Over Flowers) เป็นละครโทรทัศน์ซีรีส์ของประเทศไทย ที่สร้างจากมังงะโชโจ ของโยโกะ คามิโอะ ในชื่อสาวแกร่งแรงเกินร้อย (ญี่ปุ่น: 花より男子; โรมาจิ: Hana Yori Dango) ที่ได้รับการดัดแปลงเป็นละครโทรทัศน์ในประเทศและภูมิภาคต่าง ๆ เช่น ประเทศไต้หวัน ประเทศญี่ปุ่น ประเทศเกาหลีใต้ และประเทศจีน ตามลำดับ ออกอากาศทางช่องจีเอ็มเอ็มทีวีและย้อนหลังทางวิว ทุกวันเสาร์เวลา 20:30 น. ตั้งแต่วันที่ 18 ธันวาคม พ.ศ. 2564 นำแสดงโดย ต้นตะวัน ตันติเวชกุล, วชิรวิชญ์ ชีวอารี, จิรวรรตน์ สุทธิวณิชศักดิ์, เมธวิน โอภาสเอี่ยมขจร และหิรัญกฤษฎิ์ ช่างคำ
ตัวละคร > ตัวละครหลัก

ธิธรา จั่นดี (กอหญ้า) แสดงโดย ต้นตะวัน ตันติเวชกุล / ตัวละครในมังงะ: สึกูชิ มากิโนะ
อคิราห์ ปรมอนันต์ (ธาม) แสดงโดย วชิรวิชญ์ ชีวอารี / ตัวละครในมังงะ: สึกาซะ โดเมียวจิ
เรนรวินทร์ ไอรา (เร็น) แสดงโดย จิรวรรตน์ สุทธิวณิชศักดิ์ / ตัวละครในมังงะ: รุย ฮานาซาวะ
เตมียกลิน กิตติยางกูร (กวิน) แสดงโดย เมธวิน โอภาสเอี่ยมขจร / ตัวละครในมังงะ: โซจิโร นิชิไกโดะ
เมธัส จรัสทิวา (เอ็มเจ) แสดงโดย หิรัญกฤษฎิ์ ช่างคำ / ตัวละครในมังงะ: อากิระ มามิซากะ
ตัวละคร > ตัวละครสมทบ

รสลิน ปรมอนันต์ แสดงโดย ซินดี้ บิชอพ
อัยวรินทร์ ปรมอนันต์ (เธีย) แสดงโดย มารีญา พูลเลิศลาภ
คะนิ้ง แสดงโดย ชนิกานต์ ตังกบดี
เรนิตา อัศวรัตนกุล (มิรา) แสดงโดย ยงวรี อนิลบล
กาเหว่า แสดงโดย นิติ ชัยชิตาทร
สันชัย จั่นดี แสดงโดย วัชระ ปานเอี่ยม
บุษบา จั่นดี แสดงโดย มยุริญ ผ่องผุดพันธ์
ยุพิณ (ป้ายุ) แสดงโดย พิศมัย วิไลศักดิ์
วิดาหลา มาลากาล (ฮานะ) แสดงโดย วรรณวิมล เจนอัศวเมธี
ลลิตา เอมพิคา (ลิตา) แสดงโดย พรรษา วอสเบียน
กล้าข้าว จั่นดี แสดงโดย ณัฐวรรธน์ จิโรชน์ธิกุล
ณัฐณดา แสนทวีสุข (อุ้ม) แสดงโดย พลอยชมพู ศุภทรัพย์ (ช่วง The Secret Story Of Iris)
ภูผา กมลเพชร แสดงโดย คณพันธ์ ปุ้ยตระกูล
มหาสมุมร กมลเพชร (ทะเล) แสดงโดย เค เลิศสิทธิชัย
โดมินิค ชุน แสดงโดย ลุค อิชิกาวะ พลาวเดน
เทสล่า แสดงโดย ชนกันต์ อาพรสุทธินันธ์
เจน เเสดงโดย พัชรา ทับทอง
โมนา แสดงโดย นีร สุวรรณมาศ
การผลิต

วันที่ 15 ตุลาคม พ.ศ. 2562 ในงาน GMMTV 2020 New & Next จีเอ็มเอ็มทีวีประกาศว่าได้รับลิขสิทธิ์ในการผลิตละครโทรทัศน์รักใสหัวใจเกินร้อย จนทำให้มีผู้เสนอชื่อนักแสดงที่สมควรได้รับบทบาทบนเอกซ์เป็นจำนวนมาก โดยรายชื่อนักแสดงได้รับการประกาศในวันที่ 16 กันยายน พ.ศ. 2563
ปัฏฐา ทองปาน ผู้กำกับละครโทรทัศน์ F4 Thailand: หัวใจรักสี่ดวงดาว กล่าวว่าต้นฉบับนั้นสร้างในปี 2544 บริบทต่าง ๆ ก็จะเป็นไปตามในยุคสมัยนั้น ด้วยเหตุผลนี้เขาจึงอยากที่จะสร้างให้เข้ากับยุคสมัยใหม่มากขึ้น ประเด็นสำคัญที่ยกขึ้นมาเสนอคือการกลั่นแกล้งในโรงเรียนซึ่งเป็นเรื่องที่กำลังได้รับความสนใจในเวลาที่สร้าง
การออกอากาศในต่างประเทศ

ในประเทศฟิลิปปินส์ ซีรีส์นี้ออกอากาศทางเอบีเอส-ซีบีเอ็น รวมถึงผลงานผลิตของจีเอ็มเอ็มทีวีในปี 2564 เช่น แค่เพื่อนครับเพื่อน, รักของผม ขนมของคุณ, เขา...ไม่ใช่ผม และใครคืออองชองเต หลังจากความสำเร็จในการซื้อลิขสิทธิ์ละครโทรทัศน์ที่ผลิตโดยจีเอ็มเอ็มทีวีของเอบีเอส-ซีบีเอ็นในปี 2563  (ได้แก่ เพราะเราคู่กัน และภาคต่อของซีรีส์ฯ เพราะเรา(ยัง)คู่กัน นิทานพันดาว, จูบสุดท้ายเพื่อนายคนเดียว, คนละทีเดียวกัน, นนายกลายเป็นฉัน, ทฤษฎีจีบเธอ และเขามาเชงเม้งข้าง ๆ หลุมผมครับ) นอกจากนี้ยังรับชมได้ทางสตรีมมิงออนไลน์ไอวอนท์ทีเอฟซีในทุกวันเสาร์ เริ่มตั้งแต่วันที่ 18 ธันวาคม พ.ศ. 2564 โดยออกอากาศคู่ขนานไปพร้อม ๆ กับประเทศไทย
ในประเทศญี่ปุ่น ออกอากาศคู่ขนานกับประเทศไทยทางช่องซีเอสเทเรอาซะชาเนล 1 (ญี่ปุ่น: CSテレ朝チャンネル1) และยู-เน็กซ์ (อังกฤษ: U-NEXT) โดยมีคำบรรยายแทนเสียงภาษาญี่ปุ่นตลอดรายการ เริ่มตั้งแต่วันที่ 18 ธันวาคม พ.ศ. 2564 เวลา 22:40 น. ตามเวลาประเทศญี่ปุ่น
เพลงประกอบ

Who am I (ไบร์ท วชิรวิชญ์ ชีวอารี, วิน เมธวิน โอภาสเอี่ยมขจร, นานิ หิรัญกฤษฎิ์ ช่างคำ, ดิว จิรวรรตน์ สุทธิวณิชศักดิ์)
Shooting Star (ไบร์ท วชิรวิชญ์ ชีวอารี, วิน เมธวิน โอภาสเอี่ยมขจร, นานิ หิรัญกฤษฎิ์ ช่างคำ, ดิว จิรวรรตน์ สุทธิวณิชศักดิ์)
In the Wind (ดิว จิรวรรตน์ สุทธิวณิชศักดิ์)
โลกของฉันคือเธอ (You Mean the World) (ฟลุ๊ค กวิน แคสกี้)
One Last Cry (วี วิโอเลต วอเทียร์)
Nighttime (ไบร์ท วชิรวิชญ์ ชีวอารี)
แสงที่ปลายฟ้า (Silhouette) (วิน เมธวิน โอภาสเอี่ยมขจร)
Best life (นานิ หิรัญกฤษฎิ์ ช่างคำ)
แหล่งข้อมูลอื่น

หัวใจรักสี่ดวงดาว ที่อินเทอร์เน็ตมูวีเดตาเบส
ธนาคารไทยพาณิชย์

| --- | --- |

อาคารสำนักงานใหญ่ของธนาคารไทยพาณิชย์
ประเภท: บริษัทมหาชนจำกัด
การซื้อขาย: SET:SCB
ISIN: TH0015010R16 
อุตสาหกรรม: ธุรกิจการเงิน ธนาคาร
ก่อนหน้า: บุคคลัภย์ แบงก์สยามกัมมาจล
ก่อตั้ง: 4 ตุลาคม พ.ศ. 2447 (120 ปี ในชื่อบุคคลัภย์) 30 มกราคม พ.ศ. 2449 (119 ปี ในชื่อแบงก์สยามกัมมาจล)  27 มกราคม พ.ศ. 2482  (86 ปี ในชื่อธนาคารไทยพาณิชย์) 19 กุมภาพันธ์ พ.ศ. 2536 (32 ปี ในชื่อธนาคารไทยพาณิชย์ จำกัด (มหาชน))
ผู้ก่อตั้ง: พระเจ้าบรมวงศ์เธอ กรมหมื่นมหิศรราชหฤทัย พระบาทสมเด็จพระจุลจอมเกล้าเจ้าอยู่หัว
สำนักงานใหญ่: 9 ถนนรัชดาภิเษก แขวงจตุจักร เขตจตุจักร กรุงเทพมหานคร
บุคลากรหลัก: พันตำรวจเอก ธรรมนิธิ วนิชย์ถนอม, ประธานกรรมการ กฤษณ์ จันทโนทก ประธานเจ้าหน้าที่บริหาร  อรพงศ์ เทียนเงิน, ผู้จัดการใหญ่
ผลิตภัณฑ์: การธนาคารลูกค้ารายย่อย การธนาคารพาณิชย์ การประกันภัย วาณิชธนกิจ เงินกู้จำนอง การธนาคารลูกค้าบุคคลรายใหญ่ การบริหารความมั่งคั่ง บัตรเครดิต
รายได้:  174,900.49 ล้านบาท (2562)
สินทรัพย์:  2,963,746.32 ล้านบาท (2562)
ส่วนของผู้ถือหุ้น:  400,357.83 ล้านบาท (2562)
พนักงาน: 20,000 (พ.ศ. 2552) 
บริษัทแม่: เอสซีบี เอกซ์
บริษัทในเครือ: คาร์ด เอกซ์ อินโนเวสท์ เอกซ์ จัดการกองทุน ไทยพาณิชย์ ไทยพาณิชย์ โพรเทค ไทยพาณิชย์ จูเลียส แบร์ ไทยพาณิชย์พลัส
อันดับความน่าเชื่อถือ: Fitch: AA+(tha)
เว็บไซต์: www.scb.co.th
ธนาคารไทยพาณิชย์ จำกัด (มหาชน) (อังกฤษ: The Siam Commercial Bank Public Company Limited; SET:SCB) เป็นธนาคารพาณิชย์แห่งแรกของไทยซึ่งก่อตั้งโดยพระบรมราชานุญาตในพระบาทสมเด็จพระจุลจอมเกล้าเจ้าอยู่หัวเมื่อ พ.ศ. 2449 เดิมชื่อ แบงก์สยามกัมมาจล ทุนจำกัด ธนาคารไทยพาณิชย์ถือเป็นธนาคารที่เก่าแก่ที่สุดของประเทศไทย ปัจจุบันธนาคารมีสำนักงานใหญ่อยู่ที่ย่านรัชโยธิน เขตจตุจักร กรุงเทพมหานคร มีจำนวนสาขาทั้งสิ้น 643 สาขา และมีเครื่องเอทีเอ็มกว่า 10,000 เครื่อง เป็นธนาคารที่มีจำนวนเครื่องเอทีเอ็มมากที่สุดในประเทศ ธนาคารไทยพาณิชย์จัดเป็นธนาคารขนาดใหญ่ที่มีนัยต่อความเสี่ยงเชิงระบบในประเทศ นอกจากนี้ธนาคารไทยพาณิชย์ยังถูกจัดให้เป็นธนาคารอันดับ 1 ของประเทศไทย จากการจัดอันดับธนาคารแห่งปี ประจำปี พ.ศ. 2566 และ พ.ศ. 2567
ประวัติ

กิจการของธนาคารเริ่มต้นขึ้นในนาม บุคคลัภย์ (Book Club) ในวันที่ 4 ตุลาคม พ.ศ. 2447 ก่อตั้งโดยพระเจ้าบรมวงศ์เธอ กรมหมื่นมหิศรราชหฤทัย เนื่องจากขณะนั้นทรงเชื่อว่า สยามประเทศมีความจำเป็นต้องมีระบบการเงินธนาคารเพื่อรองรับการเติบโตทางเศรษฐกิจการเงินของประเทศ หลังจากบุคคลัภย์ขยายตัวทางธุรกิจขึ้นเป็นลำดับ พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าโปรดกระหม่อมพระราชทานอำนาจพิเศษให้จัดตั้ง บริษัท แบงก์สยามกัมมาจล ทุนจำกัด เพื่อประกอบธุรกิจธนาคารพาณิชย์อย่างเป็นทางการตั้งแต่แต่วันที่ 30 มกราคม พ.ศ. 2449
ธนาคารไทยพาณิชย์เป็นธนาคารพาณิชย์ที่มีนัยต่อความเสี่ยงเชิงระบบในประเทศประจำปี 2560 ตามประกาศธนาคารแห่งประเทศไทย ที่ สนส. 17/2560
บริษัทในเครือ

บริษัท คาร์ด เอกซ์ จำกัด ดูแลกลุ่มผลิตภัณฑ์ด้านบัตรเครดิต บัตรกดเงินสด และสินเชื่อส่วนบุคคล
บริษัท หลักทรัพย์ อินโนเวสท์ เอกซ์ จำกัด ดูแลเรื่องการลงทุนในหลักทรัพย์ เช่น หุ้น กองทุน สินทรัพย์ดิจิทัล เปลี่ยนชื่อมาจากหลักทรัพย์ไทยพาณิชย์ SCBS
บริษัท หลักทรัพย์จัดการกองทุน ไทยพาณิชย์ จำกัด ดูแลเรื่องการลงทุนในกองทุนรวมของไทยพาณิชย์ ชื่อเต็มคือ บริษัทหลักทรัพย์จัดการกองทุนไทยพาณิชย์
บริษัท ไทยพาณิชย์ โพรเทค จำกัด ดูแลเรื่องการจัดการประกันภัยและประกันชีวิต
บริษัท หลักทรัพย์ ไทยพาณิชย์ จูเลียส แบร์ จำกัด
บริษัท เอสซีบี เทคเอกซ์ จำกัด ดูแลเรื่อง บริการ Cloud solution
บริษัท เอสซีบี เอกซ์ จำกัด (มหาชน)
บริษัท โทเคน เอกซ์ จำกัด ดูแลเรื่องการพัฒนาแพลตฟอร์มสินทรัพย์ดิจิทัล (Blockchain and NFT Platform Solution)
บริษัท ออโต้ เอกซ์ จำกัด เงินไชโย ดูแลเรื่องสินเชื่อเงินกู้โดยใช้รถยนต์ส่วนบุคคล
กรรมการและผู้บริหารระดับสูง

ข้อมูล ณ วันที่ 20 พฤษภาคม พ.ศ. 2567
พลอากาศเอก สถิตย์พงษ์ สุขวิมล - ประธานที่ปรึกษาคณะกรรมการและกรรมการ
พันตำรวจเอก ธรรมนิธิ วนิชย์ถนอม - ประธานกรรมการ บมจ. เอสซีบี เอกซ์
นายอภิศักดิ์ ตันติวรวงศ์ - นายกกรรมการ ธนาคารไทยพาณิชย์
นายอาทิตย์ นันทวิทยา - ประธานเจ้าหน้าที่บริหาร บมจ. เอสซีบี เอกซ์
นายกฤษณ์ จันทโนทก - ประธานเจ้าหน้าที่บริหารธนาคารไทยพาณิชย์